**INFORMÁCIA O SPRACÚVANÍ OSOBNÝCH ÚDAJOV**

Organizácia: Nadácia Žilinského samosprávneho kraja pre podporu rodiny .

Kontaktné údaje: Ul. Republiky 1, 0101 Žilina , IČO:51844508, zapísaná v registri nadácií MV SR č.203/Na-2002/1189

Účel spracúvania údajov: poskytovanie sociálnych služieb a podpora fyzických osôb – jednotlivcov a členov rodín, ktorí sa z rôznych dôvodov ocitli v sociálnej a hmotnej núdzi, na základe Zákona č. 448/2008 Z. z. v znení neskorších predpisov o sociálnych službách.

Bez týchto údajov by sme našu činnosť a projekty nedokázali zrealizovať. Osobné údaje poskytujeme tretím osobám v prípade, ak to vyžadujú platné zákony, ďalej len podľa potreby daného projektu, napr. hodnotiteľom projektov, spolupracujúcim partnerom, inštitúciám a organizáciám, prípadne aj zriaďovateľom Nadácie. V tomto prípade spracúvame tieto osobné údaje: meno a priezvisko, adresa, e-mailová adresa, telefónne číslo, dátum narodenia.

Príjemcovia: Úrad na ochranu osobných údajov; Žilinský samosprávny kraj; Úrad práce sociálnych vecí a rodiny SR; Nadácia ŽSK pre podporu rodiny, Rodinné centrum poradenstva

Doba uchovávania: 10 rokov

Požiadavka na poskytnutie osobných údajov a možné následky ich neposkytnutia: poskytovanie osobných údajov je zákonnou požiadavkou na poskytnutie sociálnych služieb Rodinného centra poradenstva a finančnej pomoci Nadácie ŽSK pre podporu rodiny . Dotknutá osoba je povinná poskytnúť osobné údaje. V prípade neposkytnutia osobných údajov nie je možné uzatvorenie zmluvného vzťahu a poskytnutia sociálneho poradenstva a grantu z fondu Nadácie. Bez osobných údajov nie je taktiež možné poskytnúť adresné a komplexné špecializované sociálne poradenstvo. Poskytnutie osobných údajov sa vyžaduje taktiež za účelom získania informácií o vykonávaní vybraných opatrení sociálnoprávnej ochrany detí a sociálnej kurately.

Niektoré osobné údaje zverejňujeme, ak to bolo dohodnuté zmluvne:

na webových stránkach Nadácie alebo na sociálnych sieťach,

na webových stránkach a sociálnych sieťach partnerov Nadácie,

vo výročných správach.

Pomáha nám to informovať verejnosť o našich aktivitách a pre väčšiu transparentnosť aj získavať ďalšie prostriedky na našu verejnoprospešnú činnosť.

Práva dotknutej osoby: dotknutá osoba má právo na prístup k osobným údajom, právo na ich opravu, vymazanie, obmedzenie spracúvania a právo podať sťažnosť dozornému orgánu, ktorým je Úrad na ochranu osobných údajov Slovenskej republiky. Súhlas so spracúvaním osobných údajov má dotknutá osoba právo kedykoľvek odvolať. Toto odvolanie môže dotknutá osoba oznámiť e-mailom na nadacia@zilinskazupa.sk alebo osobne v sídle organizácie.

Podrobné informácie o právach dotknutých osôb a o spôsobe ich uplatnenia sú uvedené na webovom sídle <http://www.zilinskazupa.sk/sk/samosprava/nadacia-zsk-centrum-rodinu/>